دلما رشدی ملحس

دلما رشدی ملحس ایک سعودی خاتون گھڑ سوار ہے۔ وہ 2012ء کے گرمائی اولمپکس میں حصہ لینے والی پہلی سعودی خاتون ایتھلیٹ بننے والی تھیں، مگر آخری وقت میں ان کو اہلیت کی بنا پر باہر کر دیا گیا۔

جب وہ 2010ء میں افتتاحی یوتھ اولمپک گیمز میں شامل ہوئیں،  وہ مقررین کے ایک اعلیٰ پروفائل گروپ میں شامل تھیں جنہوں نے لاس اینجلس میں حال ہی میں بین الاقوامی اولمپک کمیٹی خواتین اور کھیلوں کی کانفرنس سے خطاب کیا۔ سنگاپور میں انفرادی طور پر کانسی کا تمغا جیتنے والی 20 سالہ نوجوان نے تمام کھیلوں میں صنفی مساوات کی اپنی امید کا اظہار کیا۔

سوانح 
دلما رشدی ملحس 1992ء میں اوہائیو میں پیدا ہوئیں  وہ انگریزی، فرانسیسی کے ساتھ ساتھ اپنی مادری زبان عربی بھی بولتی ہے۔ 

چار سال کی عمر میں دلما نے گھوڑوں پر سواری شروع کر دی۔  12 سال کی عمر میں، انھوں نے روم کا سفر کیا جہاں انھوں نے اطالیہ کی قومی اولمپک شو جمپنگ ٹیم کے سابق کوچ دوشیو باتالوشی کی نگرانی میں مزید جدید مقابلوں میں حصہ لینا شروع کیا۔ اس کے بعد وہ فرانس چلی گئیں اور وہاں چینٹلی کے فورسان ایکوسٹرین سنٹر میں تربیت حاصل کی۔ 

بیرون ملک کئی مقابلوں میں شرکت کے بعد انٹرنیشنل اولمپک کمیٹی کو ملحس کے بارے میں علم ہوا۔ اس حقیقت کی وجہ سے کہ ہر ملک کو کھیلوں میں حصہ لینے کے لیے ائی او سی کی طرف سے مقرر کردہ لازمی کوٹہ میں کم از کم ایک خاتون کو میدان میں لانا ہوتا ہے، آئی او سی نے ملحس کو سعودی عرب کی نمائندگی کے لیے مدعو کیا، حالاں کہ ان کے اس ملک کے ساتھ روابط مضبوط نہیں ہیں۔ جب 2010ء میں سنگاپور میں یوتھ اولمپکس کے دوران میں انٹرویو لیا گیا تو، انھوں نے اعتراف کیا: "مجھے سعودی عرب کی نمائندہ کے طور پر وہاں ہونے کی زیادہ پروا نہیں تھی، کیوں کہ کوئی بھی ایسا کر سکتا ہے۔ لیکن تمغا حاصل کرنا اصل چیز تھا، اور یہ کسی کے لیے بھی آسان نہیں ہے، اور میں یہی چاہتی تھی - اور صرف یہی میرے ملک کو پہچان دیتا ہے۔"

ملحس کو لندن میں 2012ء گرمائی اولمپکس میں حصہ لینا تھا۔ یہ پہلا موقع ہوتا کہ کسی خاتون نے اولمپک کھیلوں میں سعودی عرب کی نمائندگی کی ہو اور وہ کسی بھی اولمپک کھیل میں حصہ لینے والی واحد خاتون سعودی کھلاڑی ہوتی۔  تاہم، بین الاقوامی گھڑ سواری فیڈریشن کے مطابق، ملحس کو جون کے آخر میں کم از کم اہلیت کے معیارات پر پورا نہ اترنے پر کھیل سے نااہل قرار دے دیا گیا تھا۔

حوالہ جات 

اکیسویں صدی کی سعودی خواتین
1992ء کی پیدائشیں
بقید حیات شخصیات
ویکی ڈیٹا سے مطابقت رکھنے والی مختصر تفصیل